Ottmar Nachtgall

Ottmar NACHTGALL (1478-1537) estis germana teologo, humanisto, tradukisto, muzikisto, orgenisto, latinisto, helenisto, filologo, doktoro pri juro kaj komentisto pri la Biblio. Li estis lernanto de Jakob Wimpfeling (1450-1528), Paul Hofhaimer (1459-1537) kaj unua profesoro pri la greka en la Universitato de Strasburgo. En Vieno li studis muzikon sub gvidado de Wolfgang Grefinger (1470-1515).

 Vivo 
250px|eta|maldekstre|<center>Bildo de Ottomarus Luscinius, nun apartenanta al la Nacia Biblioteko de la Universitato de Strasburgo.<center>

En 1508 li studis la latinan sub gvidado de Publio Fausto Andrelini (1462-1518) kaj la greka sub Ĝirolamo Aleandro (1480-1542). Pli malfrue li studis kanonan juron en la Katolika Universitato de Loveno, en Padovo kaj en Vieno sub direktado de Wolfgang Grefinger. Sekve, li vojaĝis al Grekio kaj Malgrandazio, revenante al Strasburgo, en 1514.

Tie, li asociiĝis al Wimpfeling kaj Sebastian Brant (1457-1521) kaj aliiĝis al beletra rondo. En 1515, li estis nomumita orgenisto ĉe la Preĝejo de Sankta Tomaso, kaj ankaŭ ricevis vikariejon, ĉar li estis sacerdoto. Krom tio, li instruis en la lernejo de la Hospitalamaj Kavalieroj kaj en la lernejo de la katedralo de Strasburgo.

En Strasburgo, li disvastigis sian entuziasmon pri la greka lingvo kaj literaturo, kaj publikigis grekajn gvidlibrojn, kolektojn da modeloj pri la greka gramatiko krom eldonon pri Lukiano kun traduko. En tiu sama jaro, li publikigis libron pri la elementoj de la muziko "Institutiones musicae" ("Muzikaj institucioj"), kaj en 1516 li eldonis reviziitan kompendion pri la "Rosella" surbaze de la tekstolibro de Baptista Trovamala pri kazoj de konscienco.

En Italio, Luscinius ricevis sian diplomon kiel Doktoro pri Juro. En 1520, li perdis la postenon en la Preĝejo de Sankta Tomaso, kaj ne plu ricevis la prebendon kiun li multe necesis, sed baldaŭ li estis indikita kiel kanonikulo en la Preĝejo de Sankta Stefano, en Strasburgo. En 1523, li iris al Aŭgsburgo kaj tie li iĝis profesoro pri la Biblio kaj la greka en la Monaĥejo de Sankta Ulriko.

Kvankam li estis dediĉa humanisto kaj oponanto de la skolastikismo, Luscinius ne iĝis apoganto de la protestanta reformacio. Tamen, dum kelkatempo, li ŝajne estis amiko de la movado kaj certe harmoniis kun la doktrino pri saviĝo nur per la fido. Sed li kredis ke tiaj disputoj ne estis pli ol parolaj ĉikanadoj, tiamaniere ke li komencis eviti flankoprenadojn. Post 1525, tamen, li estis konsiderata konvinka katoliko.

La familio Fugger igis lin predikisto en la Preĝejo de Sankta Maŭrico, kaj li iĝis la plej grava reprezentanto de la katolika demando en Aŭgsburgo, dum liaj predikoj vekadis la malsimpation de la protestantoj. En 1528, post refojaj vokadoj de la evangeliaj predikistoj kiel herezuloj, li arestiĝis kaj malliberiĝis en sia domo mem. En 1529, li iĝis predikisto en la Katedralo de Frajburgo en Brisgovo.

Ĉe la fino de sia vivodaŭro, li emis eniris en la kartuzia monaĥejo sed la morto kunportis lin kiam li estis nur 50-jara.

 Verkaro 

 "Musicae institutiones''; muzikologiaj studoj kaj komponaĵoj 1515
 Gnōmai monostichoi kata stoicheion ek diaphorōn poiētōn, 1515
 Senarii graecanici quingenti et eo amplius versi; singuli moralem quandam ..., 1515
 "Collectanea sacrocancta'' 1515
 SErmones et Exhortationes ad monachos, 1516, Johannes Trithemius, Ottmar Luscinius
 "Progymnasmata graecanae literaturae''; kurso pri greka gramatiko. 1517
 Ex Luciano Quaedam Iam recens traducta, 1517, Lucianus Samosatensis, Ottmar Luscinius
 Sermones et varij Tractatus, 1518, Johannes Geiler von Kaysersberg, Ottmar Luscinius, Beatus Rhenanus, Jakob Wimpfeling
 Doctissimi Haymonis Saxonis episcopi Halberstatten[sis. in diui Pauli ...], 1519 Haimo z Halberstadtu (svatý), Hieronymus Gebwiler, Johannes Trithemius, Ottmar Luscinius, Sixtus Hermann
 Graece et Latine. Senarii Proverbiales ex diuersis poëtis graecis, 1521, Johannes Stobaeus, Ottmar Luscinius
 Commentarii aliquot ... de eo quod Docenda sit virtus, 1522, Plutarchus, Ottmar Luscinius
 "Grunnius sophista''; satira dialogo 1522
 "Allegoriae Psalmorum'' ; studo pri la psalmaro, kaj latine kaj germane. 1524
 Ioci ac sales mire festivi, 1524
 Allegoriae Psalmorvm Davidis Prophetae: Plectra In Singvlos Psalmos ..., 1524
 Prognosticon: ... ostendens anno 1524 nullum diluvium futurum, 1524, Paulus von Middelburg, Ottmar Luscinius
 Plutarchi Chaeronei philosophi et historici quaedam lucubrationes, in ..., 1524, Plutarchus, Ottmar Luscinius
 "Die evangelisch Hystori'' ; studo pri la evangelioj. 1524
 Commentarius, peri tu akeuin, Id est, de officio auditoris quid legendo, aut ..., 1528, Plutarchus, Ottmar Luscinius
 "Seria iocique dulcissimo literaru mecoenati''; kune kun Antonio Fuggero. 1529
 "Musurgia seu praxis musicae''; muziktraktaĵo. 1536
 Vita Domini Nostri Ihesv Christi: Hoc Est, Tocivs Evangelicae Historiae Ex ..., 1544, Ammonius Hermiae, Kaspar Brusch, Ottmar Luscinius

 Literaturo 
 Catholic Encyclopedia
 The Clavichord, Bernard Brauchli
 Contemporaries of Erasmus: A Biographical Register of the ..., Volumes 1-3, Peter G. Bietenholz, Thomas Brian Deutscher
 Alsace histoire
 WorldCat Identities
 Bibliothèque Nationale de France

 Vidu ankaŭ 

 Lukiano de Samosato (125-180)
 Johann Geiler von Kaysersberg (1445-1510)
 Jakob Wimpfeling (1450-1528)
 Hugo von Hohenlandenberg (1457-1532)Historisches Lexicon der Schweiz
 Sebastian Brant (1457-1521)
 Paul Hofhaimer (1459-1537)
 Publio Fausto Andrelini (1462-1518)
 Sebastian Virdung (1465-1530)Musiclogie
 Konrad Peutinger (1465-1547)
 Wolfgang Grefinger (1470-1515)Ludwig-Maximilians Universität München aŭstra komponisto
 Hieronymus Gebwiler (1473-1545)
 Ĝirolamo Aleandro (1480-1542)
 Martin Agricola (1486-1556)
 Henricus Glareanus (1488-1563)
 Petrus Mosellanus (1493-1524)

 Referencoj 

Kategorio:Germanaj teologoj
Kategorio:Germanaj humanistoj
Kategorio:Germanaj helenistoj
Kategorio:Germanaj latinistoj
Kategorio:Germanaj muzikistoj
Kategorio:Germanaj orgenistoj
Kategorio:Germanaj filologoj
Kategorio:Universitato de Strasburgo
Kategorio:Universitato de Vieno
Kategorio:Universitato de Padovo
Kategorio:Universitato de Hajdelbergo
Kategorio:Universitato de Parizo